text: Økologisk mad-app på gaden
  28 marts 2018 kl. 13.18
  Fødevarestyrelsen og VisitDenmark har lavet en app, hvor man kan finde spisesteder, der serverer økologisk mad.
  En helt ny app skal gøre det lettere for turister at finde frem til økologiske spisesteder. 
  Og der er god grund til at lave en app. I hvert fald viser en undersøgelse, at halvdelen af udenlandske turister kommer til Danmark på grund af den gode danske mad.
  - Vi vil gerne sætte endnu mere strøm til markedsføringen af økologiske spisesteder, der kobler gastronomi med dyrevelfærd og hensyn til miljø og natur, siger direktør i Fødevarestyrelsen, Per K. Christiansen.
  Man kan få det økologiske spisemærke i guld, sølv og bronze, alt efter hvor meget, man satser økologisk. 2400 spisesteder har fået mærket og antallet er steget 60  procent det seneste år.
  Foreløbig er der 150 økologiske caféer, hoteller og restauranter, der er med i app'en, en halv snes stykker er her fra Syd- og Sønderjylland.
  